Lav et referat af nedenstående tekst:

Tekst:
En af de største kulturpriser i Danmark har den unge morsingbo Malte Houe nu fået fingrene i. Torsdag aften vandt han nemlig Artbeat Prisens Talentprisen 2023, som hvert år uddeles til det mest lovende talent indenfor kulturformidling. - Det er meget overvældende, jeg går ikke til håndbold eller fodbold, så det der med at vinde en pokal er ikke noget, jeg har prøvet, så det er ekstra vildt at vinde en pris. Jeg er så stolt, siger han til TV MIDTVEST. Det var talentets arbejde i foreningen ’Ung Kult - For Unge, Af Unge’, der fokuserer på kulturelt iværksætteri i et lokalsamfund, der førte ham til sejren. Vandt over kendte danskere Prisuddelingen foregik på Folketeateret i København, og her var Malte Houe oppe imod den kendte skuespiller og satiriker Nina Rask, der er en del af DRs Talenthold, og journalisterne bag Third Ears podcast ’Det tredje øre’, der tidligere har haft et samarbejde med Politiken. Det var derfor et stærkt felt af danske kulturformidlere, den unge morsingbo endte med at slå, og det vækker begejstring hos Limfjordsteatrets direktør, Gitta Malling, som også har været Ung Kults sparringspartner. - At han vinder prisen er helt fantastisk stort, fordi han blandt andet var oppe imod Nina Rask fra DR, og de nominerede var vildt dygtige, de har mange brugere og lyttere, siger teaterdirektøren. Ifølge Gitta Malling vil prisen få stor betydning for foreningen. - Når noget starter på Mors, så kan det være svært at nå ud til de store landsdækkende medier, men nu kommer de ud og bliver hørt i hele landet, og med den her pris bliver det understreget, at de har fat i noget, forklarer hun. Malthe Houe deler nu pris med blandt andre forfatter Gry Jexen og P3s vært Pelle Peter Jencel, som tidligere har vundet samme pris. Den nu prisvindende kulturformidler er også grundlægger af produktionsselskabet Houe Film, og så er han formand for TV MIDTVESTs repræsentantskab. Det var 10. gang, at Artbeat Prisen blev uddelt. For tre år siden fulgte TV MIDTVEST Malte Houe i programserien 'Danmarks Yngste Filmselskab' , da han skabte Houe Film sammen med to venner.

Referat:
Malte Houe fra Mors modtager Artbeat Prisens Talentpris 2023, fordi han formidler kunst og kultur i lokalsamfundet.